2002/256/EY: Komission päätös, tehty 25 päivänä maaliskuuta 2002, tiettyjen ajokorttiluokkien välisistä vastaavuuksista tehdyn päätöksen 2000/275/EY oikaisemisesta (ETA:n kannalta merkityksellinen teksti) (tiedoksiannettu numerolla K(2002) 1175)



Virallinen lehti nro L 087 , 04/04/2002 s. 0057 - 0060



Komission päätös, tehty 25 päivänä maaliskuuta 2002, tiettyjen ajokorttiluokkien välisistä vastaavuuksista tehdyn päätöksen 2000/275/EY oikaisemisesta (tiedoksiannettu numerolla K(2002) 1175) (ETA:n kannalta merkityksellinen teksti) (2002/256/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ajokortista 29 päivänä heinäkuuta 1991 annetun neuvoston direktiivin 91/439/ETY(1), sellaisena kuin se on viimeksi muutettuna komission direktiivillä 2000/56/EY(2), ja erityisesti sen 1 artiklan 2 kohdan ja 10 artiklan ensimmäisen alakohdan, sekä katsoo seuraavaa: Komission päätöksen 2000/275/EY(3) liitteessä on virheitä. Tämän vuoksi päätöstä on syytä oikaista, ON TEHNYT TÄMÄN PÄÄTÖKSEN: 1 artikla Oikaistaan päätös 2000/275/EY suluissa mainituilla sivuilla seuraavasti: 1) Korvataan mallia Belgia 1 (s. 3) koskevassa kohdassa "Kuvaus" ilmaus "Yleensä malli on painettu vaaleanpunaiselle paperille" ilmauksella "Malli on aina painettu vaaleanpunaiselle paperille". 2) Korvataan Saksan mallia 2 (s. 8) koskevassa vastaavuustaulukossa sarakkeen "Vastaavat luokat" kolmannella rivillä ilmaus "alle 25 matkustajapaikkaa" ilmauksella "25 matkustajapaikkaa tai vähemmän". 3) Korvataan mallia Kreikka 1 (s. 14) koskevassa vastaavuustaulukossa sarakkeen "Vastaavat luokat" kolmannella rivillä ilmaus "B*" ilmauksella "B ammattikäyttöön". 4) Korvataan mallia Espanja 1 (s. 15) koskevassa vastaavuustaulukossa sarakkeen "Vastaavat luokat" kuudennella rivillä ilmaus "C1" ilmauksella "C1 (ks. 1)", seitsemännellä rivillä ilmaus "C1E" ilmauksella "C1E (ks. 1)" ja kahdeksannella rivillä ilmaus "C, CE (ks. 1)" ilmauksella "C, CE (ks. 2)". 5) Korvataan mallia Espanja 1 (s. 15) koskeva kohta "Lisätiedot" seuraavasti: "Lisätiedot: 1. Jos ajokortin sivulle 6 ei ole merkitty suurimman sallitun painon rajoitusta 7500 kg:aan, luokkaan C1 sisältyy oikeus kuljettaa luokan C ajoneuvoja. Jos tällaista rajoitusta ei ole merkitty ja haltijalla on oikeus kuljettaa luokkien C1E tai C2E ajoneuvoja, näihin luokkiin sisältyy oikeus kuljettaa luokan CE ajoneuvoja. 2. Luokan C2 ajokortin haltijalla on oikeus kuljettaa lisäksi luokan DE ajoneuvoja, jos hänellä on hallussaan myös luokan D ajokortti." 6) Koskee ainoastaan ranskankielistä versiota. 7) Korvataan Itävallan mallia 3 (s. 29) koskevassa vastaavuustaulukossa sarakkeen "Vastaavat luokat" viidennellä rivillä ilmaus" (ks. 1)" ilmauksella "(ks. 2)". 8) Korvataan mallia Itävalta 4 (s. 30) koskevassa vastaavuustaulukossa sarakkeen "Vastaavat luokat" toisella rivillä ilmaus "A1, B" ilmauksella "B". 9) Korvataan osa "Norjassa myönnetyt mallit" (s. 47-50) tämän päätöksen liitteellä. 10) Lisätään numero "1." ilmauksen "Lisätiedot" jälkeen kussakin seuraavista malleista: Ranska 1 (EYVL L 91, 12.4.2000, s. 16), Ranska 2 (s. 17), Ranska 4 (s. 18), Ranska 5 (s. 19), Portugali 1 (s. 31), Ruotsi 2 (s. 37), Yhdistynyt kuningaskunta 3 (s. 39), Islanti 1 (s. 44), Islanti 2 (s. 44), Islanti 3 (s. 45), Islanti 4 (s. 45) ja Liechtenstein 2 (s. 47). 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 2002. Komission puolesta Loyola de Palacio Varapuheenjohtaja (1) EYVL L 237, 24.8.1991, s. 1. (2) EYVL L 237, 21.9.2000, s. 45. (3) EYVL L 91, 12.4.2000, s. 1. LIITE NORJASSA MYÖNNETYT MALLIT Kaikkia malleja koskeva yleinen huomautus: Kaikissa norjalaisissa ajokorteissa on esipainettu teksti, jonka kielimuotona on "bokmål" tai "nynorsk". Nämä kaksi kielimuotoa ovat samanarvoisia. Sanat "førerkort" ja "Norge" osoittavat, että teksti on "bokmålia", ja sanat "førarkort" ja "Noreg", että kielimuotona on "nynorsk". Malli Norja 1 (N1) Myönnetty Norjassa 23.4.1967-31.3.1979 Kuvaus: Tummanvihreät kannet, malli taitettu A7-muotoon, kuusi sivua. Etukanteen on painettu sana "Førerkort" tai "Førarkort". Vastaavuustaulukko >TAULUKON PAIKKA> Lisätiedot: Malli on voimassa ajokortin haltijan satavuotissyntymäpäivään saakka, jos ajokortin alkuperäinen voimassaoloaika oli kymmenen vuotta ja ajokortti oli voimassa 2. huhtikuuta 1982. Kun tätä mallia olevan ajokortin haltija ajaa ulkomailla, hänellä on kansallisen lainsäädännön mukaan oltava mukanaan myös virallinen käännös tai kansainvälinen ajokortti tieliikennettä koskevan Wienin yleissopimuksen mukaisesti. Malli Norja 2 (N2) Myönnetty Norjassa 1.4.1979-1.3.1989 Kuvaus: Kirkas vaaleanpunainen paperi, joka on päällystetty kirkkaalla muovilla, kaksi sivua. Heinäkuun 1985 jälkeen myönnettyihin ajokortteihin on merkitty ajokortin haltijan ensimmäisen ajokortin ("Første førerkort") myöntämispäivä siitä riippumatta, mitä mallia kyseinen ajokortti oli. Vastaavuustaulukko >TAULUKON PAIKKA> Lisätiedot: 1) Leima on ajokortin kääntöpuolella. 2) Luokan BE ajokortit, jotka on myönnetty ennen 1. huhtikuuta 1979 ja vaihdettu myöhemmin malliin N2, antavat ajokortin haltijalle oikeuden kuljettaa myös luokan A1 ajoneuvoja. 3) Säilyttääkseen oikeuden ajaa luokan C1 tai C1E ajoneuvoja ajokortin haltijan on vaihdettava ajokorttinsa malliin N4 uudistaessaan luokan D tai DE ajo-oikeuttaan. Malli Norja 3 (N3) Myönnetty Norjassa 1.3.1989-31.12.1997 Kuvaus: Kirkas vaaleanpunainen ja harmaa paperi, joka on päällystetty kirkkaalla muovilla, kaksi sivua. Vastaavuustaulukko >TAULUKON PAIKKA> Lisätiedot: 1) Leima on ajokortin kääntöpuolella. 2) Luokan BE ajokortit, jotka on annettu ensimmäisen kerran ennen 1. huhtikuuta 1979 ja vaihdettu myöhemmin malliin N3 oikeuttavat ajokortin haltijan ajamaan myös luokan A1 ajoneuvoja. 3) Luokat C1 ja C1E otettiin käyttöön 1. tammikuuta 1997. 4) Ajokortin haltija menettää oikeuden ajaa luokan C1 ja luokan C1E ajoneuvoja, jos hän ei ole vaihtanut ajokorttiaan malliin N4 uudistaessaan ajo-oikeuttaan luokkiin DE, D2 tai D2E. 5) Luokat D1 ja D1E otettiin käyttöön 1. tammikuuta 1997 ja ne korvasivat luokat D2 ja D2E. Malli Norja 4 (N4) Myönnetty Norjassa 1.1.1998 tai sen jälkeen Kuvaus: Direktiivin 91/439/ETY liitteen I a mukainen muovinen korttimalli. Vastaavuustaulukko >TAULUKON PAIKKA>